section_heading: Opis
paragraph_text: Šesto poglavlje "Nord-Ost", novija priča o uništavanju opisuje talačku krizu u moskovskom kazalištu Dubrovka 2002. godine i i način na koji su je ruske vlasti riješile, pobivši više talaca nego što bi to teroristi učinili. Saslušanje obitelji talaca pobijenih u kazalištu Dubrovka, odnosno dužnost da odbije sve njihove zahtjeve i da ih k tome izvrijeđa, zapalo je sutkinju Marinu Gorbačovu. Provodi se progon Čečena u Moskvi: otpuštanja s posla, uhićenja, premlaćivanja, prisiljavanja na priznanja, a za traženje terorista nema vremena.